મને તમે લોકો ‘સ્વર્ગસ્થ’ સમજો છો, ખરેખર તો હું નરકમાં નિવાસ કરું છું, આપણા માટે આ જ સારું છે. દુનિયાના લગભગ મોટાભાગના માણસો અહીં જ આવે છે. કદાચ જો હું ખરેખર સ્વર્ગમાં ગયો હોત તો મૂંઝાઈ મરત ! નેતાઓ, અમલદારો, કર્મચારીઓ, ઉદ્યોગપતિઓ, વેપારીઓ, ડૉક્ટરો, વકીલો અને અને…..એ બધાં જ અહીંયાં છે. તમામ ધંધાના દલાલો તો બધાં અહીયાં જ છે અને અહીં પણ એ જ ધંધો કરે છે ! સ્વર્ગમાં જવાનો મુખ્ય માર્ગ અમારા દરવાજા પાસેથી જ નીકળે છે. એમાં મહિને દિવસે માંડ એકાદ-બે વ્યક્તિ પસાર થતી જોવા મળે છે ! અહીં તો ટોળેટોળાં ઉમટી રહ્યાં છે !